|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫ  БАШКАРМА КОМИТЕТЫ |
| пр. Строителей, д. 12, г. Нижнекамск, 423570 | Төзүчеләр пр., 12 нче йорт, Түбән Кама шәһәре, 423570 |
|  | | | |
| ПОСТАНОВЛЕНИЕ  № 502 | | КАРАР  26 август 2019 ел | |

Татарстан Республикасы Кама муниципаль районының социаль-икътисадый үсеше фаразын эшләү Тәртибен раслау турында

Россия Федерациясе Бюджет кодексының 173 статьясына таянып, муниципаль берәмлекнең социаль-икътисадый үсешен фаразлау параметрларын формалаштыру процессында катнашучылар арасында үзара хезмәттәшлекне гамәлгә ашыру максатында, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон нигезендә, Татарстан Республикасы Түбән Кама муниципаль районы Уставына таянып, карар бирәм:

1. Татарстан Республикасы Түбән Кама муниципаль районының социаль-икътисадый үсеше фаразын эшләү Тәртибен расларга (кушымта).

2. Әлеге карарның үтәлешен тикшереп торуны Татарстан Республикасы Түбән Кама муниципаль районы Башкарма комитеты җитәкчесе урынбасары Л.Р.Әхмәтовка йөкләргә.

Җитәкче А.Г. Сәйфетдинов

Татарстан Республикасы

Түбән Кама муниципаль районы

Башкарма комитетының

2019 елның 26-нчы август

502-нче номерлы карары белән расланган

кушымта

Татарстан Республикасы

Кама муниципаль районының

социаль-икътисадый үсеше фаразын эшләү

ТӘРТИБЕ

Әлеге Тәртип Россия Федерациясе Бюджет кодексы таләпләре нигезендә, чираттагы финанс елына һәм план чорына Татарстан Республикасы Түбән Кама муниципаль районының социаль-икътисадый үсеше фаразын вакытында һәм сыйфатлы эшләү максатларында эшләнгән.

Түбән Кама муниципаль районының социаль-икътисадый үсеше фаразы – фаразланган чорда районда социаль-икътисадый хәлнең ихтимал торышын бәяләү. Фараз нигезендә чираттагы финанс елына һәм план чорына муниципаль район бюджеты проекты эшләнә.

Фараз, килеп туган хәлне үзгәртүгә актив йогынты ясаганда, төп социаль-икътисадый күрсәткечләргә (индикаторларга) ирешүгә икътисадны һәм социаль өлкәне үстерүнең уңай тышкы һәм эчке шартларын саклап калу мөмкинлегеннән чыгып исәпләнә.

Түбән Кама муниципаль районы бюджеты проектын төзү яки карау барышында фаразны үзгәртү бюджет проектының төп характеристикаларын үзгәртүгә китерә.

Гомуми күренештә фараз Түбән Кама муниципаль районының социаль-икътисадый үсеше күрсәткечләренең фаразланган күрсәткечләре белән таблицаны үз эченә ала.

1. Гомуми нигезләмәләр

1.1. Тәртип Түбән Кама муниципаль районының социаль-икътисади үсеше фаразын вакытында һәм сыйфатлы итеп эшләү максатыннан эшләнгән.

1.2. Түбән Кама муниципаль районының социаль-икътисади үсеше фаразы муниципаль районның мөмкин булган социаль-икътисади торышына нигезләнгән бәя ул.

1.3. Муниципаль районның социаль-икътисади үсеше фаразы ел саен чираттагы финанс елына һәм план чорына әзерләнә.

1.4. Әлеге Тәртиптә кулланыла торган төшенчәләр һәм терминнар Россия Федерациясе Бюджет кодексында кулланыла торган төшенчәләр һәм терминнарның эчтәлегенә туры килә.

социаль-икътисадый үсеш фаразы - социаль-икътисадый хәлнең билгеле бер чорларга караган һәм җирлек үсешенең төрле тышкы һәм эчке шартларында исәпләнгән күрсәткечләре системасы формасындагы фаразлау процессы нәтиҗәләрен үз эченә алган документ;

агымдагы чор (ел) – социаль-икътисадый үсеш фаразын эшләү гамәлгә ашырыла торган ел;

хисап чоры - агымдагы чорга кадәрге ике ел чоры;

чираттагы финанс елы - агымдагы чордан соң килүче ел;

план чоры - чираттагы финанс елыннан соң килә торган ике ел чоры.

Фаразлау процессында катнашучылар:

- фараз эшләү өчен мәгълүмат әзерләүне яки билгеләнгән вәкаләтләр нигезендә эшчәнлек төрләре буенча аның аерым параметрларын исәпләп чыгаруны гамәлгә ашыручы муниципаль район башкарма комитетының структур бүлекчәләре;

- муниципаль районның социаль-икътисадый үсеше фаразын төзү өчен кирәкле өлешендә үз хуҗалык эшчәнлеге турында мәгълүмат бирүче оешмалар;

- фаразлау процессына җәлеп ителгән районның социаль-икътисади эшчәнлегендә башка катнашучылар.

1.5. Түбән Кама муниципаль районының социаль-икътисади үсеше фаразын эшләү өчен мәгълүмат базасын формалаштыру, шулай ук социаль-икътисади үсеш мониторингы һәм анализын Түбән Кама муниципаль районы Башкарма комитетының икътисади фаразлау, транспорт һәм элемтә бүлеге гамәлгә ашыра.

1.6. Фараз төзү өчен башлангыч база булып тора:

- Россия Федерациясе Президентының Россия Федерациясе Федераль Җыенына юлламасы;

- Татарстан Республикасы икътисады эшчәнлегенең сценар шартлары, агымдагы һәм план чорына Татарстан Республикасының социаль-икътисадый үсешен фаразлауның төп параметрлары;

- Россия Федерациясе Икътисадый үсеш министрлыгы тарафыннан эшләнгән инфляция күрсәткечләре фаразы;

- муниципаль максатчан программалар;

- Дәүләт статистикасы федераль хезмәтенең территориаль органы, Федераль салым хезмәте инспекциясе, Россия Федерациясе пенсия фонды бүлекчәсе, Халыкны эш белән тәэмин итү үзәге мәгълүматы;

- фаразлауда катнашучылар тарафыннан тапшырылган материаллар һәм эксперт бәяләүләре;

- рәсми басмаларда һәм массакүләм мәгълүмат чараларында басылып чыга торган материаллар.

2. Төп максат

2.1. Түбән Кама муниципаль районының социаль-икътисадый үсеше буенча төрле планнар һәм программалар әзерләү өчен мәгълүмати-аналитик база формалаштыру хисабына Түбән Кама муниципаль районының социаль-икътисади үсеше белән идарә итүнең нәтиҗәлелеген күтәрү фаразлауның төп максаты булып тора.

2.2. Фаразлау нәтиҗәләре кулланыла:

- чираттагы финанс елына һәм план чорына Түбән Кама муниципаль районы бюджетын эшләү һәм раслау;

- Түбән Кама муниципаль районының муниципаль максатчан программаларын эшләү.

3. Фаразлау бурычлары

- Түбән Кама муниципаль районы икътисадында һәм социаль өлкәдә килеп туган хәлгә анализ;

- Түбән Кама муниципаль районының социаль-икътисади үсешенә зур йогынты ясаучы факторларны ачыклау;

- фаразланган чорда ачыкланган факторларның йогынтысын бәяләү, муниципаль район икътисадында мөмкин булган кризис хәлләрне (күренешләрне) ачыклау;

- Түбән Кама муниципаль районы үсеше буенча иң нәтиҗәле идарә карарларын сайлауны нигезләү һәм кабул итү өчен статистик, аналитик һәм башка мәгълүмат туплау.

**4. Фаразны эшләүнең төп нигезләмәләре**

4.1. Муниципаль районның социаль-икътисадый үсеше фаразын эшләү Түбән Кама муниципаль районының социаль-икътисадый үсеше фаразлары бүлекләре исемлеге нигезендә алып барыла.

4.2. Муниципаль районның социаль-икътисади үсеше фаразы ел саен әлеге Тәртип нигезендә өч елдан да ким булмаган вакытка, соңгы хисап чорында муниципаль районның социаль-икътисади үсеше күрсәткечләре, планлаштырылган чорга икътисад һәм социаль өлкә үсеше тенденцияләре нигезендә эшләнә.

4.3. Бюджет проектын төзү яки карау барышында Түбән Кама муниципаль районының социаль-икътисадый үсеше фаразын үзгәртү Түбән Кама муниципаль районы бюджеты проектының төп характеристикаларын үзгәртүгә китерә.

4.4. Муниципаль районның социаль-икътисади үсеш фаразы фаразлау күрсәткечләре системасы аша белдерелгән муниципаль район үсешенең сан һәм сыйфат характеристикаларын үз эченә ала.

4.5. Түбән Кама муниципаль районының социаль-икътисадый үсеше фаразына аңлатма язуында фараз параметрларын нигезләү, шул исәптән, фаразланган үзгәрешләрнең сәбәпләрен һәм факторларын күрсәтеп, элек расланган параметрлар белән чагыштыру китерелә.

4.6. Социаль-икътисадый үсеш фаразына аңлатма язуында булырга тиеш:

- ирешелгән дәрәҗәне кыскача анализлау һәм күрсәткечләр кыйммәтен үзгәртү сәбәпләре;

- агымдагы елда социаль-икътисадый үсешнең көтелгән нәтиҗәләренең төп тенденцияләрен факторлар, күрсәткечләр кыйммәте үзгәрешләренә йогынты ясарга мөмкин булган чаралар комплексын тасвирлап нигезләү.

4.7. Муниципаль районның социаль-икътисадый үсеше фаразын эшләү, Россия Федерациясе һәм Татарстан Республикасы икътисады үсешенең сценар шартларда бәян ителгән факторларның йогынтысын исәпкә алып, бер вариантта гамәлгә ашырыла.

4.8. Социаль-икътисадый үсеш фаразын эшләү бердәм методология нигезендә һәм Россия Федерациясе Хөкүмәте, башкарма хакимиятнең федераль органы һәм Татарстан Республикасы Икътисад министрлыгы тарафыннан эшләнгән методик тәкъдимнәр нигезендә гамәлгә ашырыла.

**5.** Социаль-икътисадый үсеш фаразын эшләү буенча функцияләрне

гамәлгә ашыруга вәкаләтле вазыйфаи зат

һәм фаразлау процессында катнашучылар вәкаләтләре

5.1. Түбән Кама муниципаль районы Башкарма комитетының икътисади фаразлау, транспорт һәм элемтә бүлеге Фаразны эшләү буенча функцияләр башкару өчен:

5.1.1. Россия Федерациясе хөкүмәте, Татарстан Республикасы хөкүмәте, Түбән Кама муниципаль районы Башкарма комитетының чираттагы елга һәм план чорына социаль-икътисадый үсеш фаразын эшләү турындагы карарларына, боерыкларына, башка норматив хокукый актларына таянып, Фараз эшләү буенча эшен оештыра.

5.1.2. Фаразлау процессында катнашучыларны билгели.

5.1.3. Гамәлгә ашыра:

- Түбән Кама муниципаль районының социаль-икътисадый үсешенең фаразланган күрсәткечләрен мониторинглау һәм исәпләү процессында катнашучыларның эшчәнлегенә методик җитәкчелек һәм координацияләү;

- Түбән Кама муниципаль районының социаль-икътисади үсешенең фараз күрсәткечләренә төзәтмәләр һәм үзгәрешләр кертү.

5.1.4. Кирәк булганда, билгеләнгән тәртиптә Фаразны яисә аның аерым өлешләрен эшләүгә башка учреждениеләрне, шулай ук Түбән Кама муниципаль районының социаль-икътисади үсеше мәсьәләләре буенча аналитикларны, консультантларны, экспертларны җәлеп итә.

5.1.5. Муниципаль район башкарма комитетының Фаразны хуплау турындагы карары проектын әзерли.

5.2. Фаразны эшләүне тәэмин итү максатларында фаразлау процессында катнашучылар:

5.2.1. Түбән Кама муниципаль районы социаль-икътисадый үсешенең аерым күрсәткечләрен мониторинглауны, фаразлауны гамәлгә ашыралар һәм Түбән Кама муниципаль районы Башкарма комитетының икътисади фаразлау, транспорт һәм элемтә бүлегенә тиешле мәгълүматны тапшыралар.

5.2.2. Фараз күрсәткечләре системасының тиешле бүлекләре буенча Фараз өчен мәгълүмат әзерләү өчен җавап бирүче үз хезмәткәрләре арасыннан белгечләр билгелиләр.

5.2.3. Фаразлау процессында башка катнашучыларга Фараз күрсәткечләрен эшләү өчен кирәкле мәгълүматны тапшыралар.

6. Социаль-икътисадый үсеш күрсәткечләре мониторингы

Түбән Кама муниципаль районы Башкарма комитетының икътисади фаразлау, транспорт һәм элемтә бүлеге һәм фаразлауда катнашучылар квартал саен социаль-икътисадый үсешнең төп күрсәткечләренә мониторинг ясауны тәэмин итәләр.

Түбән Кама муниципаль районы Башкарма комитетының икътисади фаразлау, транспорт һәм элемтә бүлеге һәм фаразлауда катнашучылар социаль-икътисадый үсеш фаразлары күрсәткечләре кыйммәте һәм социаль-икътисадый үсешнең максатчан күрсәткечләре буенча иң мөһим үзгәрешләр турында муниципаль районның Башкарма комитетына хәбәр итә.